[image: ]
        [image: image001]   		    [image: C:\Users\car\AppData\Local\Temp\MDDSZ-1.jpg]
	Programe in delovanje ZDSSS sofinancira FIHO, 
stališča organizacije ne izražajo stališč FIHO.

	               


Št.: 342 -PC/2021
Datum: 28.04.2021

Zadeva: Poslanica spremljevalcem in uporabnikom programa: Mreža spremljevalcev za preprečevanje socialne izključenosti slepih in slabovidnih 

Dragi uporabniki in spremljevalci, 

Tako kot vsako leto, se vam tudi letos oglašamo z nekaj informacijam o programu in načinu dela. V lanskem letu se je zaradi COVID-19 življenje vseh nas močno spremenilo, kar se je odražalo tudi na programu. Epidemija žal še vedno traja, kar bo za seboj prineslo določene posledice, vendar to še ne pomeni, da se bodo naša življenja povsem zaustavila. Nove razmere vzemimo kot izziv in priložnost za nekaj novega, drugačnega. 

V letošnjem letu smo razveselili novice ob uspehu na razpisu Ministrstva za delo, družino, socialne zadeve in enake možnosti (v nadaljevanju MDDSZEM). Z veseljem vam sporočamo, da smo na ta način pridobili sredstva za zaposlitev strokovnega delavca. Na izide razpisa FIHO še čakamo, upamo pa, da bomo prejeli več sredstev kot v lanskem letu in tako omogočili več ur spremstev.

Če se najprej še nekoliko ozremo nazaj v leto 2020 smo v okviru programa:

· Izvedli smo 1.627 spremstev na letni ravni
· Izvedli smo 2.920,5 ur spremstva, od tega 433 prostovoljnih
· V program je bilo vključenih 79 uporabnikov in 45 spremljevalcev
· izvedli smo 2 usposabljanji za spremljevalce na daljavo, preko aplikacije ZOOM. Prvo je potekalo 16.5.2020 in se ga je udeležilo 15 spremljevalcev, drugo pa je potekalo 28. 11. 2020 in se ga je udeležilo 16 novih spremljevalcev.
· Izvedli smo tudi 1 srečanje spremljevalcev in uporabnikov programa, ki se ga je udeležilo 13 udeležencev. Srečanje je preko ZOOM-a potekalo 1.12.2020.  
· V program se je na novo vključilo 21 spremljevalcev
· V program se je na novo vključilo 6 uporabnikov 




Program v letu 2021: 

Tudi v letu 2021 bo vodilo pri našem delu zagotavljanje kakovostnih storitev za vas, uporabnike ter nudenje podpore spremljevalcem. Kot že rečeno, smo na razpisu MDDSZEM pridobili sredstva v višini 33.073,83 EUR, od tega 30.067,12 EUR za stroške dela in 3.006,71 za stroške materiala in storitev, s strani FIHO pa trenutno prejemamo dvanajstine še po lanskem sklepu, ko smo prejeli zgolj 16.344,32 EUR, za leto 2021 pa rezultatov še nimamo. Zaradi navedenega bo tudi tekom letošnjega leta na programu verjetno prihajalo do sprememb, zaradi česar vas že v naprej prosimo za razumevanje.
Sicer pa bo tako kot je že utečena praksa klicni center deloval vsak delovni dan med 9. in 12. uro na telefonski številki 01 4700 244. Vedno nam lahko pišete tudi na elektronski naslov klicni.center@zveza-slepih.si. Poleg poročanja o izvedenih urah spremstva, bomo vedno veseli vaših vtisov, mnenj, predlogov ter izkušenj povezanih z izvajanjem programa.

Prispevek uporabnikov in število spremstev

V letu 2021 bomo zaradi pridobljenih sredstev MDDSEZM lahko ponovno zagotovili nekaj brezplačnih ur spremstev. Od 1. maja 2021 dalje boste vsi uporabniki upravičeni do 5-ih brezplačnih ur spremstva na mesec. Prispevek uporabnika za vsako nadaljnjo uro spremstva znaša 2,50 EUR. Nagrada za spremljevalce pa bo v letu 2021 znašala 3,00 EUR na uro spremstva. 
Povračilo potnih stroškov spremljevalcu do uporabnika in nazaj krije Zveza in sicer do 5 spremstev mesečno. V primeru, ko boste uporabniki potrebovali več spremstev, krijete potne stroške sami. 

Prosimo vas, da:
· nas redno obveščate o opravljenih spremstvih.
· potrebe po pomoči pri iskanju spremljevalca sporočate neposredno v klicni center. 
· upoštevate, da je program namenjen tudi razbremenitvi družinskih članov slepih in slabovidnih, zato spremljanje partnerjev ali sorodnikov v okviru programa ni možno.
· ste po pravilniku programa: »Mreža spremljevalcev za preprečevanje socialne izključenosti slepih in slabovidnih« uporabniki, ki prejemate dodatek za pomoč in postrežbo (DPP), katerega višina presega višino DPP po Zakonu o pokojninskem in invalidskem zavarovanju, dolžni spremljevalcu poravnati stroške dela – nagrado, ki v letu 2021 znaša 3,00 EUR na uro. Zato vas prosimo, da nas o svojem statusu obvestite. Enako velja za uporabnike Osebne asistence po Zakonu o osebni asistenci.   

Opozorilo: Zaradi možnih sprememb glede finančnih prilivov na programu, lahko tekom leta pride do spremembe glede števila brezplačnih ur za uporabnike, višine nagrade za spremljevalce ter pogojev povračila potnih stroškov. 

Usposabljanja novih spremljevalcev
Zaradi še vedno trajajoče epidemije zaradi COVID-19 in s tem povezane negotovosti, v tem trenutku težko načrtujemo izvedbo usposabljanj kot smo jih bili vajeni v preteklosti. Zato bomo, če dobo epidemiološke razmere preslabe, usposabljanja izvedli na daljavo. Načrtujemo izvedbo vsaj dveh usposabljanj, prvo bo predvidoma potekalo v drugi polovici maja 2021, drugo pa jeseni in sicer predvidoma v mesecu novembru.
Ob tem vse uporabnike vabimo, da spodbujate in povabite ljudi iz vašega okolja, ki bi bili pripravljeni postati spremljevalci, da se nam pridružijo..

Srečanja uporabnikov in spremljevalcev
V kolikor bodo epidemiološke razmere to dopuščale, bomo tudi v letošnjem letu organizirali srečanja uporabnikov in spremljevalcev. Posamezna regionalna srečanja bomo izvedli ob prijavi vsaj 6 oseb, srečanje na državni ravni pa ob prijavi vsaj 20 oseb. 

Ker pa so v tem trenutku razmere še precej negotove in se v živo ne moremo srečati v večjem številu, vabimo vse uporabnike in spremljevalce, da se nam pridružite na klepetu preko videokonferenčnega sistema Zoom, na katerem si bomo izmenjali izkušnje in mnenja, pregledali načrtovane aktivnosti in vam predstavili nove sodelavce na programu. Srečanje bo potekalo dne 14.5.2021 ob 10:00 uri kot redna Petkova zoom kavica na sledeči povezavi: https://zoom.us/j/6624903847?pwd=YkF0Wk9YODVRUGh2UnplNTgzc3VCQT09
Meeting ID: 662 490 3847
Passcode: 917593

Za tiste, ki imate težave s prijavo, bo na voljo pomoč po telefonu na številki: 01 47 00 250 (Rok) in sicer med 9.00 in 10.00, torej pred začetkom.

V kolikor bodo epidemiološke razmere slabe še naprej, si bomo prizadevali za prilagojeno izvedbo oz. za izmenjavo izkušenj, mnenj in predlogov na daljavo. O vseh podrobnostih posameznih aktivnosti vas bomo sproti obveščali. 

DRUŽABNIŠTVO PREK TELEFONA
Zaradi epidemije COVID-19 je prišlo do večjega omejevanja medsebojnih stikov. Kot odgovor na to se je izoblikovala ideja o družabništvu prek telefona. Družabništvo je dostopno vsem, ki imajo telefon, namenjeno pa je tako slepim in slabovidnim kot tudi videčim. Vsak, ki je pripravljen nekaj minut nameniti klepetu prek telefona in s tem sebi in še nekomu polepšati in popestriti dan, lahko pokliče v klicni center na telefon: 01 4700 244 in se natančneje pozanima o pravilih, lahko celo že izpolni pristopno izjavo. Povezali vas bomo z drugimi, ki so se že vključili v našo akcijo in druženje malo drugače se lahko začne. Pravzaprav že nekaj mesecev živahno poteka in razširja dobro voljo. Vabimo vas, da se pridružite in morda ponovno najdete stik s kom, s komer ste ga že zdavnaj izgubili, ali pa spoznate koga novega. V ta namen poslanici prilagamo pristopno izjavo, s katero se družabništvu prek telefona lahko pridružite. Treba se je samo odločiti, katere podatke ste pripravljeni deliti z ostalimi družabniki (telefonsko številko, e-naslov).
Vse vključene v družabništvo prek telefona tudi prosimo, da o svojih aktivnostih poročate v klicni center. Prosimo, da poročate: kdaj kličete, koga in koliko časa traja pogovor.

ZOOM SREČANJA
Kot ste že vajeni, se ob petkih srečujemo na nekoliko drugačen način. Tako imenovane virtualne kavice oz. Petkove Zoom kavice so bile sprva res namenjene spoznavanju videokonferenčnega sistema Zoom. Zaradi dobrega odziva, pa so se preoblikovale v redna tedenska srečanja na katerih obravnavamo najrazličnejše teme. Zelo veseli smo, kadar predlogi za teme pridejo s strani slepih in slabovidnih, seveda pa vas vabimo, da se nam pridružite tudi v prihodnje. 
K Poslanici 2021 prilagamo še anketni vprašalnik za uporabnike, ki ga izpolnite na sledeči povezavi: Evalvacijski vprašalnik za uporabnike programa »Mreža spremljevalcev za preprečevanje socialne izključenosti slepih in slabovidnih« za leto 2021

Če boste vprašalnik izpolnili v fizični obliki, nam ga pošljite nazaj na naslov: Zveza društev slepih in slabovidnih Slovenije, Groharjeva cesta 2, 1000 Ljubljana. Lahko ga izpolnite tudi v wordu in ga pošljete na e-naslov: klicni.center@zveza-slepih.si. Za pomoč pri izpolnjevanju pa smo vam na razpolago tudi na telefonski številki Klicnega centra. 

Ob koncu se zahvaljujemo vsem spremljevalcem, ki s svojo nesebično pomočjo spremljate slepe in slabovidne na njihovih poteh. Zahvaljujemo se tudi vsem uporabnikom, ki s pravočasnim obveščanjem o spremstvih ter potreb po pomoči pri iskanju spremljevalcev prispevate k učinkovitemu delu klicnega centra. 

Z željo po uspešnem sodelovanju, vas lepo pozdravljamo.


Pripravili:
Polona Car, Nastja Žlajpah in Adela Anzeljc
	
Štefan Kušar
Tajnik ZDSSS
	
Matej Žnuderl
 Predsednik ZDSSS

